ANEXA 2 – Reguli aplicabile costurilor eligibile

**ACȚIUNEA-CHEIE 1 – ACȚIUNEA PENTRU INCLUZIUNE DISCOVEREU (YOU)**

# COSTURI BAZATE PE UNITĂŢI

**Locul de origine:** locul în care se află organizația de trimitere.

**Mijloace de transport sustenabil (numit în continuare transport din categoria „green travel”):** bicicletă, autobuz, autoturism utilizat în comun („car-pooling”) și tren. AN poate accepta alte mijloace de transport ca fiind sustenabile pe baza practicilor curente și de la caz la caz.

Costul bazat pe unități pentru transport în cazul utilizării mijloacelor de transport din categoria „green travel” este eligibil dacă acestea au fost utilizate pentru majoritatea călătoriei dus-întors (însemnând mai mult de 50%).

**Costul bazat pe unități per bandă de distanță:** suma plătită pentru o călătorie dus-întors bazată pe distanța dintre locul de plecare și locul de sosire.

**Locul de desfășurare:** locul în care se află organizația gazdă. Dacă se specifică un alt loc de origine sau un alt loc de desfășurare a activității, beneficiarul trebuie să justifice acest lucru.

Durata deplasării nu va fi luată în considerare atunci când se stabilește conformitatea cu durata minimă eligibilă a activităților de mobilitate specificată în Ghidul Programului.

## 1.1 Transport

1. Calculul grantului total pentru transport:

Grantul total pentru transport se calculează prin înmulțirea numărului de participanți însoțitori, facilitatori și lideri de grup] per bandă de distanță, cu costul pe unitate aplicabil benzii de distanță în cauză și tipului de transport (standard sau din categoria „green travel”), specificat în Anexa 3 la contract.

În cazul activităților itinerante, grantul total pentru transport se calculează prin înmulțirea numărului de participanți per bandă de distanță care corespunde totalului distanțelor dintre locurile de desfășurare individuale cu costul pe unitate aplicabil benzii de distanță în cauză și tipului de transport (standard sau din categoria „green travel”, specificat în Anexa 3 la contract.*]*

În scopul stabilirii benzii de distanță aplicabile, beneficiarul trebuie să indice distanța pentru o călătorie dus, folosind calculatorul de distanțe online disponibil pe site-ul Comisiei, la adresa: <https://erasmus-plus.ec.europa.eu/ro/resources-and-tools/distance-calculator>.

Grantul total pentru transport este calculat de beneficiar în instrumentul de raportare și gestionare al Erasmus+ pe baza ratelor aplicabile ale costului bazat pe unități.

Permisul de călătorie conține posibilitatea de a călători timp de 7 zile în curs de o lună utilizând mijlocul de transport cu cele mai scăzute emisii totale de gaze cu efect de seră. Acesta include, de asemenea, noul card de reduceri DiscoverEU. Există un permis per participant și per însoțitor care utilizează același mijloc de transport ca participantul, dacă este cazul.

În cazul în care țara de origine nu este conectată direct la sistemul feroviar din Europa continentală și este necesară o călătorie suplimentară cu alte mijloace de transport pentru a ajunge în țara de trimitere din care începe mobilitatea (cu trenul), numai această călătorie suplimentară efectuată pentru a ajunge în Europa continentală poate fi acoperită de costul pe unitate.

1. Eveniment declanșator:

Sprijinul pentru transport este plătit numai dacă participantul a realizat în mod real activitatea.

1. Documente justificative:

Dovada participării la activitate, sub forma unei declarații semnate de participant, de însoțitor, dacă este cazul, și de către reprezentantul legal al organizației de trimitere, în care se specifică numele participantului/însoțitorului, scopul activității, precum și data de începere și data de încheiere a activității.

Din momentul în care certificatul Youthpass devine disponibil pentru DiscoverEU: dovada participării la activitate, sub forma unui certificat Youthpass în care se specifică numele participantului și rezultatele învățării, scopul activității, precum și data de începere și data de încheiere a activității.

Pe lângă documentele justificative menționate mai sus, în cazul transportului din categoria „green travel”: o declarație pe propria răspundere semnată de participantul care primește sprijinul de transport din categoria „green travel” va servi drept document justificativ. Participanții trebuie informați că au obligația de a păstra dovada deplasării (bilete de transport) și de a o prezenta beneficiarului, la cerere.

În cazul în care locul de plecare pentru mobilitate este diferit de locul de origine sau locul de sosire este diferit de locul de desfășurare, beneficiarul trebuie să raporteze motivul acestei diferențe. În cazul în care nu a avut loc nicio deplasare sau dacă aceasta a fost finanțată din alte surse ale UE decât programul Erasmus+, beneficiarul va indica în raportul său că nu este cerut sprijin financiar pentru transport.

## 1.2 Sprijin individual

1. Calculul grantului total:

Grantul total se calculează prin înmulțirea numărului de zile per participant și însoțitor, până la maximum 21 de zile, cu costul pe unitate aplicabil per participant pe zi.

În cazul în care deplasarea participantului (participanților) depășește 21 zile, dar are loc în termenul de valabilitate de 30 zile al permisului de călătorie, zilele suplimentare nu sunt acoperite.

În cazul unei întreruperi pe parcursul șederii, perioada de întrerupere nu va fi luată în considerare la calculul grantului pentru sprijin individual. În cazul unei întreruperi datorate *forței majore*, participantului trebuie să i se permită să reia și să continue activitățile după întrerupere (în condițiile stabilite în prezentul contract).

În cazul în care participantul reziliază contractul încheiat cu beneficiarul din motive de *forță majoră*, participantul are dreptul să primească suma din grant corespunzătoare duratei efective a mobilității. Eventualele fonduri rămase trebuie să fie restituite beneficiarului, cu excepția cazului în care se stabilește altfel de comun acord între cele două părți.

1. Eveniment declanșator:

Sprijinul individual este plătit numai dacă participantul a desfășurat în mod real activitatea pentru perioada specificată.

1. Documente justificative:

Dovada participării la activitate, sub forma unei declarații semnate de participant și de către reprezentantul legal al organizației de trimitere, în care se specifică numele participantului, scopul activității, precum și data de începere și data de încheiere a activității.*]*

1. Raportare:

Participanții trebuie să utilizeze chestionarul standard online furnizat de Comisia Europeană (raportul participantului) pentru a raporta cu privire la informațiile concrete și aprecieri personale referitoare la activitatea de mobilitate, la pregătirea și la monitorizarea acesteia.

Tuturor participanților (care, conform paragrafului anterior au obligaţia de a completa și transmite chestionarul online) care nu completează şi nu transmit chestionarul online li se poate cere să restituie parțial sau integral contribuția financiară primită în cadrul Erasmus+.

## 1.3 Sprijin organizațional

1. Calculul grantului total:

Grantul total se calculează prin înmulțirea numărului total de participanți la activitățile de mobilitate cu costul pe unitate aplicabil, menționat în Anexa 3 la contract. Însoțitorii, liderii de grup, formatorii, facilitatorii și persoanele care participă la vizite pregătitoare nu sunt considerate a fi participanți la activitățile de mobilitate și, în consecință, nu sunt luate în considerare la calculul sprijinului organizațional.

1. Eveniment declanșator:

Sprijinul organizațional este plătit numai dacă participantul a desfășurat în mod real activitatea.

1. Documente justificative:

Dovada participării la activitate, sub forma unei declarații semnate de participant și de către reprezentantul legal al organizației de trimitere, în care se specifică numele participantului, scopul activității, precum și data de începere și data de încheiere a activității.

1. Raportare:

Participanții la activități trebuie să relateze cu privire la călătoria DiscoverEU prin intermediul unui chestionar online în care să furnizeze punctul lor de vedere privind aspecte factuale și calitative referitoare la perioada activității desfășurate, precum și privind pregătirea și activitățile de continuare (follow-up).

## 1.4. Sprijin pentru includere destinat organizațiilor

1. Calculul grantului total:

Grantul total se calculează prin înmulțirea numărului total de participanți cu oportunități reduse din cadrul activităților de mobilitate, cu costul pe unitate aplicabil, specificat în Anexa 3 la contract. Liderii de grup, însoțitorii, facilitatorii nu sunt considerați a fi participanți la activitățile de mobilitate și, în consecință, nu sunt luați în considerare la calculul grantului pentru sprijin pentru includere destinat organizațiilor.

1. Eveniment declanșator:

Sprijinul pentru includere destinat organizațiilor este plătit numai dacă participantul a desfășurat în mod real activitatea și organizația participantă a organizat mobilitatea pentru participant.*]*

1. Documente justificative:

Dovada participării la activitate, sub forma unei declarații semnate de către reprezentantul legal al organizației de trimitere, în care se menționează numele participantului și scopul activității, precum și data de începere și data de încheiere a acesteia.

În plus: o declaraţie pe proprie răspundere semnată şi ştampilată (acolo unde se aplică) de către reprezentantul legal al beneficiarului din care să reiasă apartenenţa participanţilor la una dintre categoriile de oportunităţi reduse menţionate în Ghidul Programului.

# Costuri reale

## 2.1. Sprijin pentru includere destinat participanților

1. Calculul cuantumului grantului:

Grantul reprezintă o rambursare în proporție de 100 % a costurilor eligibile suportate efectiv.

b) Costuri eligibile:

Costuri legate direct de participanții cu oportunități reduse și de însoțitorii acestora. În cazul în care beneficiarul solicită rambursarea cheltuielilor de transport și a sprijinului individual în cadrul acestei categorii bugetare, nu se poate solicita niciun cost bazat pe unități pentru aceste categorii pentru același participant.

1. Documente justificative:

Dovada plății costurilor aferente pe baza facturilor care dovedesc costurile reale suportate, în care se specifică numele și adresa organismului care emite factura, suma și moneda, data facturii și, dacă este relevant, un document semnat de organizația gazdă care precizează data confirmată de începere și de încheiere a șederii însoțitorului.

1. Raportare:

Pentru fiecare element de cost din această categorie bugetară, beneficiarul trebuie să raporteze natura costurilor și cuantumul real al costurilor suportate.

## Costuri excepționale

1. Calculul cuantumului grantului:

Grantul reprezintă o rambursare în proporție de 80% a următoarelor costuri eligibile suportate efectiv, cu excepția costurilor legate de viză, de permisele de ședere, de vaccinuri și certificări medicale, care vor fi rambursate în proporție de 100%.

1. Costuri eligibile:
2. Costuri aferente unei garanții de prefinanțare, depuse de beneficiar, în cazul în care o astfel de garanție este solicitată de AN, astfel cum se menționează în fișa de date (a se vedea punctul 4).
3. Costuri pentru viză și legate de viză, permise de ședere, vaccinări, certificate medicale.
4. Costuri cu rezervarea dacă nu este posibilă călătoria fără rezervarea obligatorie a locului, într-o țară în care acest lucru este aplicabil. Aceste costuri pot fi acoperite în plus față de permisul de călătorie.
5. Costurile de transport costisitor pentru participanți, pentru liderii de grup, însoțitori și facilitatori, incluzând utilizarea unor mijloace de transport ecologice și cu emisii mai scăzute de dioxid de carbon; costul de transport în modul cel mai economic și mai eficient, în cazul în care costul pe unitate nu acoperă cel puțin 70% din costurile de deplasare. Costurile excepționale pentru transport costisitor înlocuiesc sprijinul pentru transport.
6. Documente justificative:

Dovada costului garanției financiare, eliberată de organismul care a oferit garanția beneficiarului, în care se specifică denumirea și adresa organismului care a emis garanția financiară, cuantumul costului garanției și moneda în care a fost plătit și în care figurează data și semnătura reprezentantului legal al organismului care a emis garanția.

În cazul costurilor de transport costisitor: dovada plății costurilor aferente pe baza facturilor care dovedesc costurile reale suportate și care specifică numele și adresa organismului care emite factura, suma și moneda, data facturii și traseul de călătorie.

În cazul costurilor legate de vize, permise de ședere, vaccinări și certificări medicale: dovada plății costurilor aferente pe baza unor facturi care dovedesc costurile reale suportate și în care se menționează denumirea și adresa organismului care emite factura, suma, moneda și data facturii.